Burjassot guarda silenci davant l’últim assassinat d’una dona per violència masclista
2025-07-24

Autoritats de l’Ajuntament de Burjassot i personal municipal s’han concentrat este matí (1-12-2023), a les 12h, a les portes del Consistori, per a guardar un minut de silenci en senyal de duel i solidaritat davant el recent assassinat d’una dona de 34 anys a Sagunt (València) a les mans de la seua exparella. L’assassinat, ocorregut el 29 de novembre, ha sigut confirmat com a cas de violència de gènere pel Ministeri d’Igualtat. És la quarta dona assassinada per violència de gènere en l’última setmana.

La filla de la víctima mortal, una menor de 13 anys, ha caigut des del segon pis de l’edifici on residia i roman ingressada en un hospital amb pronòstic reservat. Amb este assassinat, el nombre de dones assassinades per les seues parelles o exparelles en el que va d’any 2023 ha ascendit a 54.